paragraph_text: Prvenstvo Zagrebačkog nogometnog podsaveza 1926./27. bilo je osmo po redu nogometno natjecanje u organizaciji Zagrebačkog nogometnog podsaveza. Natjecanje je započelo u listopadu 1926. godine, a završilo u svibnju 1927. godine. Prvak je izborio izravni plasman na državno prvenstvo 1927. godine. Prvi puta u povijesti i doprvak prvenstva ZNP-a mogao je kroz dodatno izlučno natjecanje izboriti natjecanje u državnom prvenstvu.